CELEX: 62004TA0161
Language: hu
Date: 2011-07-07 00:00:00
Title: T-161/04. sz. ügy: A Törvényszék 2011. július 7-i ítélete — Valero Jordana kontra Bizottság ( „Dokumentumokhoz való hozzáférés — 1049/2001/EK rendelet — Nyílt versenyvizsga tartaléklistája és tisztviselők kinevezésére vonatkozó egyedi határozatok — A magánélet és a személyiség integritásának védelmére vonatkozó kivétel — Személyes adatok védelme — 45/2001/EK rendelet” )

13.8.2011   
            
            
               HU
            
            
               Az Európai Unió Hivatalos Lapja
            
            
               C 238/14
            
         A Törvényszék 2011. július 7-i ítélete — Valero Jordana kontra Bizottság
   (T-161/04. sz. ügy) (1)
   
   (Dokumentumokhoz való hozzáférés - 1049/2001/EK rendelet - Nyílt versenyvizsga tartaléklistája és tisztviselők kinevezésére vonatkozó egyedi határozatok - A magánélet és a személyiség integritásának védelmére vonatkozó kivétel - Személyes adatok védelme - 45/2001/EK rendelet)
   2011/C 238/19
   Az eljárás nyelve: spanyol
   
      Felek
   
   
      Felperes: Gregorio Valero Jordana (Brüsszel, Belgium) (képviselő: M. Merola ügyvéd)
   
      Alperes: Európai Bizottság (képviselők: kezdetben: P. Aalto és E. Adserá Ribera, később E. Adserá Ribera és P. Costa de Oliveira meghatalmazottak)
   
      A felperest támogató beavatkozók: Dán Királyság (képviselők: B. Weis Fogh és J. Jørgensen Søren meghatalmazottak), Svéd Királyság (képviselők: kezdetben A. Kruse és K. Norman, később A. Falk, S. Johannesson, K. Petkovska és C. Meyer-Seitz meghatalmazottak) és az európai adatvédelmi biztos (képviselők: H. Hijmans, H. Kranenborg és R. Barceló meghatalmazottak)
   
      Az ügy tárgya
   
   A Bizottság 2004. február 10-i határozatának megsemmisítése iránti kérelem, amelyben megtagadta a felperestől az A 7/A 6 COM/A/637 nyílt versenyvizsga tartaléklistájához és A6-os besorolási fokozatú tisztviselők 1995. október 5-től történő kinevezéséről szóló egyedi határozatokhoz való hozzáférést.
   
      Az ítélet rendelkező része
   
   
               1.
            
            
               A Törvényszék megsemmisíti az Európai Közösségek Bizottsága 2004. február 10-i határozatát, amelyben megtagadta, hogy hozzáférést biztosítson G. Valero Jordanának az A 7/A 6 COM/A/637 nyílt versenyvizsga tartaléklistájához és A6-os besorolási fokozatú tisztviselők 1995. október 5-től történő kinevezéséről szóló egyedi határozatokhoz.
            
         
               2.
            
            
               A Bizottság a saját költségein kívül viseli a G. Valero Jordana részéről felmerült költségeket.
            
         
               3.
            
            
               A Svéd Királyság maga viseli saját költségeit.
            
         
               4.
            
            
               Az európai adatvédelmi biztos maga viseli saját költségeit.
            
         
               5.
            
            
               A Törvényszék törli a T-161/04. sz. ügyből a Dán Királyságot mint beavatkozót.
            
         
               6.
            
            
               A Dán Királyság maga viseli saját költségeit.
            
         
               7.
            
            
               G. Valero Jordana, a Bizottság, a Svéd Királyság és az európai adatvédelmi biztos maga viseli a Dán Királyság fellépésével összefüggésben felmerült saját költségeit.
            
         
      (1)  HL C 168., 2004.6.26.